Wan Zahidi bin Wan Teh

Dato' Haji Wan Zahidi bin Wan Teh ialah seorang ilmuwan Islam di Malaysia. Beliau telah dilantik sebagai Mufti Negeri Perak berkuat kuasa 1 Ogos 2022. Beliau merupakan mantan Mufti Wilayah Persekutuan ke-6 bermula 21 Mac 2006 hingga 20 Mac 2014. Beliau menyandang tugas sebagai Pengerusi Jawatankuasa Fatwa Majlis Kebangsaan Bagi Hal Ehwal Agama Islam Malaysia (MKI) dari 2017 hingga 2022.

Latar belakang
Wan Zahidi dilahirkan pada 25 Julai 1942 di Kampung Kerunai, Gerik, Perak Darul Ridzuan. Beliau mula mendapat pendidikan di Sekolah Kebangsaan Kampung Kerunai, Gerik, Perak. Kemudian beliau belajar di Maahad Al Ehya Asshariff, Gunung Semanggol, Perak, Maahad Al-Mashoor Al-Islami, Pulau Pinang dan Sekolah Pondok Madrasah Muhammadiah Kubang Bemban, Pasir Mas, Kelantan. Dalam pengajian tinggi pula, beliau melanjutkan pengajian sarjana Muda Syariah di Universiti Al-Azhar, Mesir dan mengambil Diploma Am Pendidikan di Universiti Ain Shams, Mesir. Kemudian, beliau melanjutkan pengajian Sarjana dalam Usul Fiqh di Universiti Al-Azhar sehingga tahun 1974.

Jawatan
 Mufti Wilayah Persekutuan (Mac 2006 - Mac 2014)
 Pegawai Perkhidmatan Pendidikan (1975-1982)
 Pegawai Khas kepada YAB Timbalan Perdana Menteri Malaysia Tun Abdul Ghafar Baba (1986 - 1988)
 Pensyarah Jabatan Syariah, Universiti Kebangsaan Malaysia (1982-1986/1988-1993) 
 Pensyarah Kuliah Undang-Undang, Universiti Islam Antarabangsa Malaysia (1993-1994) 
 Pegawai Khas kepada Timbalan Perdana Menteri Malaysia - Dato' Seri Anwar Ibrahim (1994-1997)
 Pakar Perundingan, Yayasan Dakwah Islamiah (YADIM) (2000-2001)
 Rektor, Kolej Islam Darul Ridzuan (2002-2004)
 Ahli Panel Pemilih, Jabatan Hal Ehwal Khas, Kementerian Penerangan Malaysia

Khidmat
 Pengerusi Jawatankuasa Fatwa Majlis Kebangsaan Bagi Hal-Ehwal Agama Islam Malaysia (2017-2022)
 Anggota Lembaga Pengarah Universiti, Universiti Sultan Azlan Shah (USAS) - 2019-2021
 Ahli Majlis Agama Islam Wilayah Persekutuan (MAIWP)
 Ahli Lembaga Pengarah Harta Suci Sdn. Bhd.(PPZ)
 Ahli Pemegang Amanah YADIM.

Penulisan
 Malaysia Sebuah Negara Islam.
 Pelaksanaan Siasah Syar'iyyah dalam Pentadbiran Kerajaan.
 Identiti dan Kandungan Pendidikan Islam.
 Masalah Takrif Dalam Masyarakat Islam .
 Masjid Sebagai Institusi Di bawah Hak Sultan
 Nasihat Sebagai Kaedah dalam hubungan antara ulama', umara' dan ummah

Anugerah dan pengiktirafan

  Darjah Dato' Paduka Mahkota Perak (D.P.M.P.) - Dato' - 2001

  Panglima Mahkota Wilayah (P.M.W) - Datuk - 2009

  Panglima Setia Diraja (P.S.D.) - Datuk - 2011

Rujukan

 Infad, KUIM

Kelahiran 1942
Mufti Wilayah Persekutuan
Tokoh Maulidur Rasul
Alumni Universiti Ain Shams
Alumni Universiti Al-Azhar
Pengerusi Jawatankuasa Fatwa Kebangsaan Malaysia
Mufti Perak